भागलपुर. अलीगंज के बौना बाग में रविवार शाम सात बजे नौंवी की छात्रा प्रियंका कुमारी (13) ने फांसी लगा कर जान दे दी। प्रियंका ने इसी साल महेशपुर मध्य विद्यालय से आठवीं पास की थी। उसके पिता प्रकाश चौधरी वेराइटी चौक स्थित एक कपड़े की दुकान में काम करते हैं। घटना के समय घर पर कोई नहीं था। उसी समय प्रियंका ने अपने दुपट्टे से छप्पर की बांस के सहारे फंदे से झूल गई। चार बहनों में थी सबसे छोटी...
- घटना की जानकारी पाकर बबरगंज पुलिस मौके पर पहुंच मामले की छानबीन की।
- पुलिस ने शव को कब्जे में लेकर पोस्टमार्टम के भेज दिया।
- सोमवार को शव का पोस्टमार्टम होगा। परिजन आत्महत्या के कारण के बारे में कुछ नहीं बता पा रहे हैं।
- मां पूनम देवी ने बताया कि शाम में वह किसी काम से बाजार गई थी। उनका बेटा राहुल भी प्रसाद खाने घर से बाहर गया था।
- घर पर प्रियंका अकेली थी। बाजार से पूनम देवी लौटी तो पहले ही कमरे में प्रियंका ने फांसी लगा ली थी।
- यह देख मां घबरा गई और हो-हल्ला करने लगे। चिल्लाने की आवाज सुन कर पड़ोसी जुटे।
- हंसुआ से दुपट्टा काट कर प्रियंका का नीचे उतारा गया, लेकिन जब तक उसकी मौत हो चुकी थी।
बेटी सुंदर थी, इसलिए नौंवी में नाम नहीं लिखाया
- पूनम देवी ने बताया कि उनकी बेटी प्रियंका देखने में काफी सुंदर थी। इस कारण आगे उसे पढ़ाने का मन नहीं था।
- यही वजह थी कि आठवीं पास करने के बाद नौंवी में उसका नाम सरयू देवी स्कूल में नहीं लिखवाया।
- हालांकि परिजन इसे आत्महत्या का कारण नहीं मानते हैं। प्रियंका चार बहनों में सबसे छोटी थी। उसका एक भाई भी है।
नाथनगर में चल रही थी शादी की बात
- उधर, मोहल्लेवासियों ने दबी जुबान से बताया कि मामला प्रेम-प्रसंग का है।
- प्रियंका किसी लड़के से प्रेम करती थी, लेकिन घरवाले प्रियंका की शादी नाथनगर में तय कर रहे थे।
- शादी की नाखुश प्रियंका ने अपनी जान दे दी। बताया जाता है कि प्रियंका के घर उसके प्रेमी का आना-जाना भी था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva